
DR.30.9.2003 59 
 

Berhubung dengan kajian mengenai kedudukan ekonomi wanita, kementerian 
sedang menjalankan kajian mengenai wanita luar bandar dan juga ibu tunggal, mengenal 
pasti masalah dan cabaran semasa.  Kajian ini bertujuan untuk mengkaji masalah yang 
dihadapi oleh wanita luar bandar dan ibu tunggal di bandar dan luar bandar termasuk 
pekerjaan, pendapatan, perbelanjaan, pendidikan anak-anak, kesihatan, kekeluargaan, 
tempat kediaman dan sebagainya.  Kajian ini dijangka dapat disiapkan pada bulan Februari 
2004. Selain itu kementerian juga sedang menjalankan kajian mengenai penglibatan wanita 
dalam ICT dan perubahan dalam institusi kekeluargaan dengan melihat perubahan trend, 
gaya hidup dan pekerjaan wanita di negara ini.   

Saya ingin mengucapkan terima kasih atas saranan Ahli Yang Berhormat bagi 
Petaling Jaya Utara agar unit-unit kaunseling ditubuhkan segera oleh Kementerian 
Pembangunan Wanita dan Keluarga.  Di sini saya ingin memaklumkan bahawa 
kementerian telah pun mempunyai unit kaunseling sendiri yang telah ditubuhkan pada 16 
Oktober 2001 di bawah Jabatan Pembangunan Wanita.  Unit ini berfungsi sebagai pusat 
aduan setempat bagi wanita di samping tempat di mana wanita yang bermasalah boleh 
mendapatkan khidmat kaunseling daripada dua orang kaunselor. Satu jawatan Pegawai 
Pembangunan Masyarakat juga telah diwujudkan di ibu pejabat, Jabatan Pembangunan 
Wanita dan sedang dalam proses pengisian.  Di samping itu sebanyak 29 buah Rumah 
NUR telah ditubuhkan di seluruh negara.  Di peringkat Daerah dan Parlimen di mana 
perkhidmatan para kaunseling diberikan oleh pegawai pembangunan masyarakat serta 
para kaunselor terlatih.   

Dari masa ke semasa, kementerian turut melaksanakan program-program 
peningkatan kemahiran keupayaan para kaunselor dan juga pegawai pembangunan 
masyarakat.  Bagi membanteras keganasan terhadap wanita, Kempen OMBAK iaitu 
Organisasi Wanita Membanteras Keganasan, telah dilancarkan pada tahun 2001 untuk 
menggerakkan wanita sendiri agar berperanan aktif dalam menyedarkan masyarakat 
tentang gejala ini dan membantu membanterasnya.   

Setakat ini kita telah mendaftarkan seramai 1,839 orang Sukarelawan OMBAK 
yang telah mengikuti beberapa program latihan khususnya bagi membantu wanita-wanita 
mangsa keganasan.  Sebahagian daripada sukarelawan ini akan ditempatkan antara 
lainnya di Rumah NUR di negeri-negeri bagi membantu mengendalikan kes-kes wanita 
bermasalah sekiranya diperlukan.  

 Ahli Yang Berhormat bagi Gombak dan Ahli Yang Berhormat bagi Kuala Selangor 
telah menyentuh isu keruntuhan moral khususnya di kalangan remaja dan pentingnya 
memperkukuhkan institusi kekeluargaan melalui kursus pra-perkahwinan.  Sehubungan ini 
beliau mencadangkan supaya diwujudkan gerakan bersepadu di antara Ahli-Ahli Parlimen 
dan juga LPPKN serta pihak lain untuk menjalankan Program Pembangunan Kasih Remaja 
serta mewujudkan Kelab Sahabat Permata Kasih.   

Selain daripada itu disarankan juga supaya mewajibkan kursus-kursus 
keibubapaan bagi ibu bapa dan memperluaskan penyebaran maklumat mengenai 
kepentingan memantapkan institusi kekeluargaan.  Untuk makluman Ahli Yang Berhormat 
bagi Gombak, Kementerian menyokong cadangan tersebut dan menyeru agar semua Ahli 
Parlimen bekerjasama dengan pihak berkaitan seperti PIBG, pejabat pendidikan daerah 
dan NGO lain.   

Malah kementerian ini menerusi LPPKN telah membangunkan dan melaksanakan 
aktiviti-aktiviti pendidikan dan latihan kekeluargaan kepada isu yang lebih khusus iaitu bagi 
pasangan yang bakal dan baru berkahwin, dibangunkan modul pra-perkahwinan dan 
pemantapan keluarga.  Bagi ibu bapa yang mempunyai anak kecil, baru lahir hingga 
berusia 13 tahun di bangunkan Modul Keibubapaan Anak Kecil.  Bagi ibu bapa yang ingin 
menangani permasalahan anak remaja disediakan Modul Keibubapaan Anak Remaja.  
Untuk anak-anak remaja disediakan Modul Pembangunan Remaja dan khas untuk kaum 
bapa dibangunkan Modul Kebapaan.  Dalam hal ini pihak kementerian menerusi LPPKN 
boleh melatih jurulatih-jurulatih dalam komuniti untuk melaksanakan modul-modul tersebut.  
Malahan daripada tahun 2000 hingga 2002 LPPKN telah mengadakan 21 sesi training of 
trainers ataupun TOT untuk 809 peserta daripada berbagai-bagai agensi-agensi pelaksana 
yang berkenaan.   

  



Berhubung dengan kajian mengenai kedudukan ekonomi wanita, kementerian sedang menjalankan kajian mengenai wanita luar bandar dan juga ibu tunggal, mengenal pasti masalah dan cabaran semasa. Kajian ini bertujuan untuk mengkaji masalah yang dihadapi oleh wanita luar bandar dan ibu tunggal di bandar dan luar bandar termasuk pekerjaan, pendapatan, perbelanjaan, pendidikan anak-anak, kesihatan, kekeluargaan, tempat kediaman dan sebagainya. Kajian ini dijangka dapat disiapkan pada bulan Februari 2004. Selain itu kementerian juga sedang menjalankan kajian mengenai penglibatan wanita dalam ICT dan perubahan dalam institusi kekeluargaan dengan melihat perubahan trend, gaya hidup dan pekerjaan wanita di negara ini. Saya ingin mengucapkan terima kasih atas saranan Ahli Yang Berhormat bagi Petaling Jaya Utara agar unit-unit kaunseling ditubuhkan segera oleh Kementerian Pembangunan Wanita dan Keluarga. Di sini saya ingin memaklumkan bahawa kementerian telah pun mempunyai unit kaunseling sendiri yang telah ditubuhkan pada 16 Oktober 2001 di bawah Jabatan Pembangunan Wanita. Unit ini berfungsi sebagai pusat aduan setempat bagi wanita di samping tempat di mana wanita yang bermasalah boleh mendapatkan khidmat kaunseling daripada dua orang kaunselor. Satu jawatan Pegawai Pembangunan Masyarakat juga telah diwujudkan di ibu pejabat, Jabatan Pembangunan Wanita dan sedang dalam proses pengisian. Di samping itu sebanyak 29 buah Rumah NUR telah ditubuhkan di seluruh negara. Di peringkat Daerah dan Parlimen di mana perkhidmatan para kaunseling diberikan oleh pegawai pembangunan masyarakat serta para kaunselor terlatih. Dari masa ke semasa, kementerian turut melaksanakan program-program peningkatan kemahiran keupayaan para kaunselor dan juga pegawai pembangunan masyarakat. Bagi membanteras keganasan terhadap wanita, Kempen OMBAK iaitu Organisasi Wanita Membanteras Keganasan, telah dilancarkan pada tahun 2001 untuk menggerakkan wanita sendiri agar berperanan aktif dalam menyedarkan masyarakat tentang gejala ini dan membantu membanterasnya. Setakat ini kita telah mendaftarkan seramai 1,839 orang Sukarelawan OMBAK yang telah mengikuti beberapa program latihan khususnya bagi membantu wanita-wanita mangsa keganasan. Sebahagian daripada sukarelawan ini akan ditempatkan antara lainnya di Rumah NUR di negeri-negeri bagi membantu mengendalikan kes-kes wanita bermasalah sekiranya diperlukan. Ahli Yang Berhormat bagi Gombak dan Ahli Yang Berhormat bagi Kuala Selangor telah menyentuh isu keruntuhan moral khususnya di kalangan remaja dan pentingnya memperkukuhkan institusi kekeluargaan melalui kursus pra-perkahwinan. Sehubungan ini beliau mencadangkan supaya diwujudkan gerakan bersepadu di antara Ahli-Ahli Parlimen dan juga LPPKN serta pihak lain untuk menjalankan Program Pembangunan Kasih Remaja serta mewujudkan Kelab Sahabat Permata Kasih. Selain daripada itu disarankan juga supaya mewajibkan kursus-kursus keibubapaan bagi ibu bapa dan memperluaskan penyebaran maklumat mengenai kepentingan memantapkan institusi kekeluargaan. Untuk makluman Ahli Yang Berhormat bagi Gombak, Kementerian menyokong cadangan tersebut dan menyeru agar semua Ahli Parlimen bekerjasama dengan pihak berkaitan seperti PIBG, pejabat pendidikan daerah dan NGO lain. Malah kementerian ini menerusi LPPKN telah membangunkan dan melaksanakan aktiviti-aktiviti pendidikan dan latihan kekeluargaan kepada isu yang lebih khusus iaitu bagi pasangan yang bakal dan baru berkahwin, dibangunkan modul pra-perkahwinan dan pemantapan keluarga. Bagi ibu bapa yang mempunyai anak kecil, baru lahir hingga berusia 13 tahun di bangunkan Modul Keibubapaan Anak Kecil. Bagi ibu bapa yang ingin menangani permasalahan anak remaja disediakan Modul Keibubapaan Anak Remaja. Untuk anak-anak remaja disediakan Modul Pembangunan Remaja dan khas untuk kaum bapa dibangunkan Modul Kebapaan. Dalam hal ini pihak kementerian menerusi LPPKN boleh melatih jurulatih-jurulatih dalam komuniti untuk melaksanakan modul-modul tersebut. Malahan daripada tahun 2000 hingga 2002 LPPKN telah mengadakan 21 sesi training of trainers ataupun TOT untuk 809 peserta daripada berbagai-bagai agensi-agensi pelaksana yang berkenaan.